Tilde (uzņēmums)
Šis raksts ir par uzņēmumu. Par citām jēdziena Tilde nozīmēm skatīt nozīmju atdalīšanas lapu. SIA "Tilde" ir Latvijas valodu tehnoloģiju uzņēmums. "Tilde" ir viens no vadošajiem Eiropas valodas tehnoloģiju un lokalizācijas uzņēmumiem. Uzņēmums dibināts 1991. gadā. Tā galvenais birojs atrodas Rīgā, ir arī biroji Tallinā un Viļņā. Tilde izstrādā mašīntulkošanas sistēmas, tiešsaistes terminoloģijas pakalpojumus, mobilās tulkošanas lietotnes un korektūras rīkus. Tilde ir Tildes Biroja programmatūras, kā arī vietņu letonika.lv un eurotermbank.com izstrādātājs.